Title: ประกาศคณะกรรมการบรรษัทบริหารสินทรัพย์ไทย เรื่อง หลักเกณฑ์ วิธีการ เงื่อนไขและกระบวนการในการบริหารสินทรัพย์ด้อยคุณภาพ (แก้ไขเพิ่มเติม ครั้งที่ 1)

ประกาศคณะกรรมการบรรษัทบริหารสินทรัพย์ไทย

ประกาศคณะกรรมการบรรษัทบริหารสินทรัพย์ไทย
เรื่อง
หลักเกณฑ์ วิธีการ เงื่อนไขและกระบวนการในการบริหารสินทรัพย์ด้อยคุณภาพ
(แก้ไขเพิ่มเติม
ครั้งที่ ๑)

อาศัยอำนาจตามมาตรา ๑๘ (๔) (๕) และ (๙) แห่งพระราชกำหนดบรรษัทบริหารสินทรัพย์ไทย พ.ศ. ๒๕๔๔ คณะกรรมการบรรษัทบริหารสินทรัพย์ไทยจึงมีมติในการประชุมครั้งที่
๕/๒๕๔๖ เมื่อวันที่ ๑๙ พฤษภาคม ๒๕๔๖ กำหนดหลักเกณฑ์ วิธีการ เงื่อนไขและกระบวนการในการบริหารสินทรัพย์ด้อยคุณภาพ
ดังต่อไปนี้

ข้อ ๑  ให้แก้ไขเพิ่มเติมความใน (๒) ของข้อ ๒๔ แห่งประกาศคณะกรรมการบรรษัทบริหารสินทรัพย์ไทย
เรื่อง หลักเกณฑ์ วิธีการ เงื่อนไขและกระบวนการในการบริหารสินทรัพย์ด้อยคุณภาพ ลงวันที่
๒ กรกฎาคม ๒๕๔๕ และให้ใช้ข้อความดังต่อไปนี้แทน
(๒)  ต้องได้สิทธิถือหุ้นหลังแปลงหนี้เป็นทุน
ในสัดส่วนเกินกว่าร้อยละยี่สิบห้าของทุนจดทะเบียนและชำระแล้ว เว้นแต่กรณีลูกหนี้มีเจ้าหนี้นิติบุคคลอื่นร่วมเป็นเจ้าหนี้กับ
บสท. ในการปรับโครงสร้างหนี้ หรือกรณีลูกหนี้เป็นบริษัทที่จดทะเบียนในตลาดหลักทรัพย์แห่งประเทศไทย
หรือตลาดหลักทรัพย์ใหม่ บสท. อาจถือหุ้นหลังการแปลงหนี้เป็นทุนในสัดส่วนที่ต่ำกว่าร้อยละยี่สิบห้าของทุนจดทะเบียนและชำระแล้วได้

ข้อ ๒[๑]
 ประกาศฉบับนี้ให้มีผลบังคับใช้ตั้งแต่บัดนี้เป็นต้นไป

ประกาศ
ณ วันที่ ๒๓ มิถุนายน พ.ศ. ๒๕๔๖
เชาวน์
สายเชื้อ
ประธานกรรมการบรรษัทบริหารสินทรัพย์ไทย

นันทนา/ผู้จัดทำ
๑  มีนาคม  ๒๕๔๙

[๑] ราชกิจจานุเบกษา
เล่ม ๑๒๓/ตอนที่ ๑๖ ง/หน้า ๑๘๒/๒๓ กุมภาพันธ์ ๒๕๔๙